ज्यादातर प्रस्तावों पर वोटिंग की बात को लेकर हुई नाेकझोंक
नगरपरिषद की पहली हाउस मीटिंग बुधवार को हुई। मीटिंग के दौरान रखे गए एजेंडे में कुल 39 प्रस्तावों के अलावा करीब 12 अन्य प्रस्ताव नप अध्यक्ष की स्वीकृति से रखे गए। लेकिन फिर भी कुछ विपक्षी पार्षद अपनी ओर से जो प्रस्ताव रखने थे नहीं रख सके क्योंकि मीटिंग के दौरान सत्ता पक्ष और विपक्षी पार्षदों के बीच कई प्रस्तावों को लेकर हुई तीखी नोकझोंक हुई।
रखे गए प्रस्तावों में से जब भगत सिंह पार्क के पास दुकानों के निर्माण का मामला आया तो इस मामले को लेकर दोनों पक्षों के पार्षदों के बीच जमकर बहस हुई। कुछ विपक्षी पार्षद तो मीटिंग का बायकाट करने को आमादा हो गए लेकिन नप के ईओ अतर सिंह, नप अध्यक्ष शीला सहगल और नप उपाध्यक्ष रणधीर सिंह ने सभी को शांत रहने को कहा तब जाकर माहौल शांत हुआ। इस बीच मीटिंग में शहर के सभी 31 वार्डों में 6 करोड़ रुपये की लागत से दो-दो गलियों का निर्माण कराने और नगर परिषद के मौजूदा कार्यालय को सिरसा ट्रेड टॉवर मार्केट में शिफ्ट करने के निर्णय को हाउस ने स्वीकृति प्रदान की।
हाउस की मीटिंग के दौरान रखे गए ज्यादातर प्रस्तावाें पर जब भी चर्चा करने की बात हुई तो बहस होने पर भाजपा पार्षद विकास गुर्जर झट से वोटिंग कराने को कहते तो विपक्षी पार्षद इस पर एतराज जताते क्योंकि वोटिंग में भाजपा पार्षदों का बहुमत होने से उनकी बात ही मानी जानी स्वाभाविक है। भगत सिंह पार्क के पास दुकानों के निर्माण का प्रस्ताव आया तो उस पर विपक्षी पार्षद रेणु बरोड़ ने एतराज जताते हुए कहा कि पार्क का सौंदर्यीकरण करना चाहिए। अगर दुकानें बना दी गई तो उससे पार्क का स्वरूप ही बिगड़ जाएगा। लेकिन भाजपा पार्षद विकास गुर्जर ने कहा कि भगत सिंह पार्क के पास दुकानों का निर्माण करना चाहिए, ऐसा करने से नप की आय में इजाफा भी होगा। लेकिन जब इस पर वोटिंग करा कर बहुमत से इस प्रस्ताव का पारित किया तो कुछ विपक्षी पार्षदों राजेश गुर्जर, रेणु बरोड़ और रोहतास, मनोज मकानी विकास जैन ने विरोध जताया और मीटिंग का बायकाट करने के लिए अपनी सीटों से उठ लिए। लेकिन इस बीच नप अध्यक्ष शीला सहगल और नप के ईओ अतर सिंह ने कहा कि वोटिंग के जरिए बहुमत से प्रस्ताव पारित हो गया है। शोरगुल करने का कोई फायदा नहीं। तब जाकर विपक्षी पार्षद शांत हुए।
शहर में कचरा प्रबंधन प्लांट बकरियांवाली के ठेके को रिन्यू करने के प्रस्ताव और बेगू रोड पर शाह सतनाम सिंह चौक से डेरा सच्चा सौदा तक वर्ष 2012 में लगाई गई स्ट्रीट लाइट का भुगतान 37.99 लाख रुपये करने के प्रस्ताव पर भी जमकर बहस हुई। आखिरकार कचरा प्रबंधन प्लांट के मौजूदा ठेके को दो महीनों के लिए रिन्यू करने को मंजूरी दे दी गई लेकिन बेगू रोड पर लगाई गई स्ट्रीट लाइट के मामले में किसी भी तरह का भुगतान करने की बजाय स्ट्रीट लाइट लगाने वाली कंपनी के ठेकेदार को पंद्रह दिनों का नाेटिस जारी कर उसे लगाए गए पोल को उखाड़ने काे कहा जाए अन्यथा नप प्रशासन उन पोलों को जब्त करने का निर्णय लिया गया क्योंकि स्ट्रीट लाइटें लगाने के लिए नप प्रशासन से किसी भी तरह की स्वीकृति नहीं ली गई थी।
मीटिंग के दौरान एक्सईएन सुरेश मलिक, सीएसआई देवेंद्र बिश्नोई, एओ महेंद्र सिंह, अकाउंटेंट केसरी सिंह, टैक्स अधीक्षक गुरशरण सिंह सहित अन्य स्टाफ सदस्य भी थे।
महिला पार्षदों में रेणु बरोड़, नीतू सोनी, संगीता सचदेवा, रेखा सुखरालिया, कौशल्या देवी ने बढ़चढ़ कर भाग लिया। जो पहली बार पार्षद बन कर मीटिंग में आए वे चुप ही रहे क्योंकि हाउस मीटिंग का मामला उनकी समझ से परे था। मीटिंग में भाजपा पार्षद जश्न इंसां, सुनील बहल, नारायण सिंह के स्वर भी मुखर रहे।
नगर परिषद के उपाध्यक्ष ने अपने वार्ड पर रखा फोकस
नपउपाध्यक्ष रणधीर सिंह ने भी मीटिंग के दौरान अपने ही वार्ड को ज्यादा फोकस पर रखने का प्रयास किया ताकि उस वार्ड का चौतरफा विकास हो सके। उन्होंने यह भी कहा कि उनके वार्ड में भी पार्क बनाया जाए और उसमें जिम की स्थापना की जाए। हाईवे पर स्ट्रीट लाइट लगाई जाए।
नगर परिषद की अध्यक्ष सहगल ने चुप्पी साधे रखी
मीटिंगकरीब तीन घंटों तक चली। लेकिन नप अध्यक्ष शीला सहगल ने चुप्पी ही साधे रखी। वे मीटिंग के वातावरण को महसूस करती रहीं और बीच बीच में किसी किसी प्रस्ताव पर भाजपा पार्षदों के साथ ही बहुमत जुटाने के लिए अपने हाथ खड़े करती रहीं। शेष पार्षद मौन ही रहे
{ विभिन्न समाचार पत्रों के विज्ञापन के बिलाें का भुगतान।
{ वार्डबंदी के बिलों का भुगतान करना।
{ सांगवान चौक से वाल्मीकि चौक तक एलईडी लाइटें लगाने, एलईडी लाइटें खरीदने, अरोड़वंश चौक से सुभाष चौक तक स्ट्रीट लाइटें लगाने, वाल्मीकि चौक से आईटीआई और रानियां चुुंगी से होते हुए रामनगरिया तक डिवाइडर पर स्ट्रीट लाइटें एलईडी लगाना।
{ तीन पार्किंग स्थल के टेंडर आमंत्रित करना।
{ नेहरू पार्क में जिम स्थापित करना।
{ बेगू रोड पर लगाई गई स्ट्रीट लाइट का भुगतान करना।
{ कचरा उठाने के कंडम हो चुके हैं वाहनों को कंडम घोषित कराना।
{ बेसहारा पशुआें की धरपकड़ के लिए टेंडर लगाना।
{ दुधारू पशुओं को बाजारों और गलियों में छोड़ने वालों को कम से कम पांच हजार रुपये जुर्माना लगाना।
{ दमकल केंद्र की 15 साल पुरानी गाड़ियों को कंडम घोषित करना अन्य गाड़ियों के लिए जरूरी सामान खरीदना। फायर स्टाफ के लिए वर्दी, शूज जरूरी फर्नीचर खरीदना।
{ ट्रैफिक कंट्रोल लाइटों को ठीक कराने के लिए टेंडर आमंत्रित करना।
{ प्रॉपर्टी टैक्स और जन्म मृत्यु पंजीकरण शाखाओं के लिए सॉफ्टवेयर और अन्य सामान खरीदने को टेंडर लगाना।
{ टेलीफोन एक्सचेंज के पीछे नप की जमीन पर पार्क निर्माण और नेहरू पार्क का सौंदर्यीकरण करना।
{ बेगू रोड पर गोल डिग्गी चौक से शाह सतनाम सिंह चौक तक स्ट्रीट लाइटें लगाना।
{ शहर के मेन चौकों पर दस हाई मॉस्क लाइटें लगाना।
{ ज्यादा प्रॉपर्टी टैक्स जमा होने पर रिफंड करना।
{ ऑटो मार्केट में दुकानों का मालिकाना हक ट्रांसफर करना।
{ नप अध्यक्ष की गाड़ी के लिए ड्राइवर की नियुक्ति करना।
{ शहर में से गुजरने वाले नेशनल हाईवे पर महाराणा प्रताप सिंह चौक से कंगनपुर गांव तक जाने वाली सड़क का निर्माण पूरा करना
सिरसा। नगरपरिषद में पार्षदों की बैठक में अपनी बात रखते हुए उपाध्यक्ष रणधीर सिंह।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mag_Deva hin_Deva hin_Deva hin_Deva bho_Deva awa_Deva